Aiheenamme on edelleen Jeesus tulee meitä lähelle.
Tämän kerran aiheena on Jeesus opettaa helvetistä.
Yllättäen tämä aihe tulee kovin iholle -
ja on vaikeaa ajatella, -
kuinka lähellä nämä helvetin mahdollisuudet ovat -
koko ihmiskuntaa ja jokaista ihmistä.
Jeesus sanoo täällä -
Markuksen evankeliumin 7. luvussa:
"Mikä ihmisestä lähtee ulos, se saastuttaa ihmisen. -
Sillä sisästä, ihmisten sydämestä, lähtevät pahat ajatukset, -
haureudet, varkaudet, murhat, aviorikokset, ahneus, häijyys, -
petollisuus, irstaus, pahansuonti, jumalanpilkka, ylpeys, mielettömyys.
Kaikki tämä paha lähtee sisästä ulos ja saastuttaa ihmisen."
Jeesuksella oli hyvin monta perusteltua asiaa -
helvettiin joutumisen syiksi.
On erikoista, että se lähtee todella sydämen ajatuksista.
Oikeastaan seitsemän eri asiaa tulee esiin tässä opetushetkessä.
Nimittäin ne aiheet ovat käsky 'Älä tapa' -
ja sen selitys, 'Älä tee huorin' ja sen käskyn selitys.
Ja sitten jos meitä vainotaan ja sanotaan "sinä Belsebul, saatana",
tai aletaan ihmistä tappaa, niin mitä siinä voi tapahtua?
Tai mitä on lähimmäisen rakastaminen, -
jota koko ajan Jeesus toteutti ja antoi esimerkin?
Hän myös käski rakastaa Jumalaa yli kaiken -
ja lähimmäistä niin kuin itseä.
Näihin asioihin ja myös viettelemiseen, -
ja erityisesti lasten viettelemiseen, se liittyy pahalla tavalla.
Tämmöiset aiheet ovat esillä.
Ihan tuo ensimmäinen ajatus, että Jeesus ei tullut -
lakia tekemään tyhjäksi, vaan täyttämään.
"kunnes taivas ja maa katoavat, ei laista katoa pieninkään kirjain, -
ei ainoakaan piirto, ennenkuin kaikki on tapahtunut."
Sitten Hän varoittaa seuraajiansa ja samalla varmasti meitä: -
"Sillä minä sanon teille: ellei teidän vanhurskautenne -
ole paljoa suurempi kuin kirjanoppineiden tai fariseusten, -
niin te ette pääse taivasten valtakuntaan."
Tuo ulkokultaisuus ihmisen elämässä voi olla se, -
että tuntuu menevän oikein, -
mutta monet ajatukset ja niiden toteuttaminen ovatkin -
eroa Jumalasta, eroa armosta ja anteeksiantamuksesta.
Totuus ei toimikaan.
Käskyssä 'Älä tapa' on nuo kolme asiaa.
"'Joka tappaa, se on ansainnut oikeuden tuomion'.
Mutta minä sanon teille: jokainen, joka vihastuu veljeensä, -
on ansainnut oikeuden tuomion; ja joka sanoo veljelleen: -
'Sinä, tyhjänpäiväinen', on ansainnut suuren neuvoston tuomion;"
Vähän kuin eduskuntakäsittelyä tai suuremman kokoontumisen aihetta -
ovat tuollaiset toisen vähättelyt.
"joka sanoo: 'Sinä hullu', on ansainnut helvetin tulen."
Toisen ohittaminen, painostaminen, jättäminen kokonaan sivuun -
ala-arvoiseksi ihmiseksi on Jeesuksen, -
Jumalan Pojan opetuksen mukaan näin raskauttava teko.
Ja kuinka paljon monet ihmisryhmät maan päällä -
ovat tämän alaisina! Heitä ei arvosteta lainkaan.
Kaikki tämä lähimmäiseen suuntautuva synnin mahdollisuus.
Luin sen raamatunkohdan, jossa sanottiin sen sisimmästä lähtevän.
Me olemme siis kaltevalla pinnalla omien syntiemme kanssa.
Nimittäin 'Älä tee huorin' -käskyssä sanotaan: -
"Mutta minä sanon teille: jokainen, joka katsoo naista himoiten häntä, -
on jo sydämessään tehnyt huorin hänen kanssansa."
Jeesus jatkaa vielä: "Jos sinun oikea kätesi viettelee sinua..."
Siihen tämä kiusaus helposti johtaa, että jos katselee, -
niin haluaakin lähikontaktiin.
Silloin ollaan jo siinä, että silmä vietteli, käsi vietteli.
Sitten tullaankin siihen, että Jeesus sanoo: -
"...hakkaa se käsi poikki ja heitä luotasi, sillä parempi on sinulle, -
että yksi jäsenistäsi joutuu hukkaan, kuin että -
koko ruumiisi menee helvettiin."
Varmasti rakkausasioissa monille on tapahtunut, -
että elämä tuntuu maanpäälliseltä helvetiltä, -
kun ihmissuhteet rikkoutuvat.
Silloin silmän ja käsien viettelys -
on vienytkin ihmisen siihen alkuperäiseen kiusaukseen, -
joka Adamilla ja Eevalla oli.
He näkivät olevansa alasti.
Jumala näki hyväksi laittaa heille uudet nahkapuvut päälle.
Varmaan sieltä lähtien ihminen on ollut synnille altis -
tähän asti esille tuomissani asioissa, -
mutta näitä mahdollisuuksia olla kiusattuna on muitakin.
Nimittäin jos meitä aletaan kristittyinä painostaa ja vainota, -
niin meille voidaan sanoa, että me olemme aivan väärässä.
Aletaan painostaa monella tavalla.
Jeesuksellekin sanottiin, että Hän paholaisen voimin tekee ihmeitä.
Jeesus sanoi, että he pilkkaavat Jumalaa, joka on lähettänyt Hänet -
tuomaan pelastusta ja todistuksen, että Jumala on Hänet lähettänyt.
Noitten ihmeitten kautta tulivat ne todistukset.
Jeesus sanoo, että vaikka näin kävisi, -
että Hänen ystäviään nimitellään näin saatanan agenteiksi -
tai vääriksi todistajiksi, -
kuten Jumalan vastaisesti elävät helposti tekevät, -
niin Jeesus sanoo: "Älkää siis peljätkö heitä. -
Sillä ei ole mitään peitettyä, mikä ei tule paljastetuksi, -
eikä mitään salattua, mikä ei tule tunnetuksi."
Heidän aikeensa on Jumala siis koko ajan tiennyt, -
ja se tulee sitten jossain vaiheessa myöhemmin julki.
Sitten Jeesus varoittaa siitä, -
että pitää peljätä niitä, jotka tappavat sekä sielun että ruumiin.
Ruumiin tappamisessa -
meidän sielumme on pelastettuna uskossa Jeesukseen.
Jos on kyse epäuskoisista -
tai lankeemuksessa olevista, jotka epäröivät uskoaan, -
niin Jeesus sanoo: "...ennemmin peljätkää häntä, -
joka voi sekä sielun että ruumiin hukuttaa helvettiin."
Alammekin epäillä siinä vainon tilanteessa -
ja voimme jopa antaa periksi ja kiellämme Jeesuksen, -
ja meidät surmataan.
Silloin meidän pelastuksemme on -
aivan toisessa näkökulmassa.
Meidän sielummekin on epävarmana ja häilyy epäuskossa.
Voimme jopa mainita jonkun muun jumalan, jota haluamme seurata.
Näinhän vainoissa on nykyisinkin joillekin tapahtunut.
He ovat luopuneet uskosta Jeesukseen, -
että saisivat elää täällä.
Vaarana on, että he joutuvat kadotukseen, helvetin tuskaan.
Uskoville Jeesus sanoo: -
"Eikö kahta varpusta myydä yhteen ropoon? -
Eikä yksikään niistä putoa maahan teidän Isänne sallimatta. -
Ovatpa teidän päänne hiuksetkin kaikki luetut. -
Älkää siis peljätkö; te olette suurempi- arvoiset kuin monta varpusta."
Kun meitä vainotaan, niin viime vuosisadalla -
koko kristikunnan aikana ne ovat pahimmat kristittyjen vainot -
eivätkä ne ole loppuneet vieläkään.
Silloin Jeesuksen seuraaminen ja Jeesuksen tahdon etsiminen -
ja toteuttaminen ilmenevät lähimmäisen rakastamisessa.
Me hyvinvointi-ihmiset hyvinvointimaissa -
joudumme ajattelemaan uudelleen, -
jos luemme ja toteutamme Jeesuksen Sanaa. Jeesus sanoo: -
"'Sillä minun oli nälkä, ja te ette antaneet minulle syödä; -
minun oli jano, ja te ette antaneet minulle juoda; -
minä olin outo, ja te ette ottaneet minua huoneeseenne; -
minä olin alaston, ja te ette vaatettaneet minua; -
sairaana ja vankeudessa, ja te ette käyneet minua katsomassa.'
Silloin hekin vastaavat sanoen: -
'Herra, milloin me näimme sinut nälkäisenä -
tai janoisena tai outona tai alastonna tai sairaana -
tai vankeudessa emmekä sinua palvelleet?'
Silloin hän vastaa heille ja sanoo: 'Totisesti minä sanon teille: -
kaiken, minkä olette jättäneet tekemättä -
yhdelle näistä vähimmistä, -
sen te olette jättäneet tekemättä minulle'.
Ja nämä menevät pois iankaikkiseen rangaistukseen, -
mutta vanhurskaat iankaikkiseen elämään."
Tuo rakkaus Jumalaan merkitsee myös rakkautta lähimmäiseen.
Rakasta Herraa, sinun Jumalaasi kaikesta sydämestäsi, mielestäsi, -
sielustasi, voimastasi ja lähimmäistäsi niin kuin itseäsi.
Näkyväisen ja hyvien olosuhteiden ylikorostuminen -
ja köyhien maiden ihmisten kaikki kokemat puutteet -
koituvat suurelle osalle suureksi kysymykseksi: -
Miksi en olekaan oman elämäni ohella -
muistanut näitä vähimpiä? Mitä yhdelle vähimmistä, -
niin sen te olette jättäneet tekemättä minulle.
Tämä ulkonainen sivistys ja hyvinvointi -
ja nämä ihmeelliset käskyt: Älä tapa. Älä tee huorin.
Varmasti Älä varasta jne. Kaikki nuo sydämen tilat.
Tulisiko Jeesuksen saada puhdistaa kaikkea sitä, -
mitä sydämessä, ajatuksissa monilla kuitenkin koko ajan pyörii?
Siksi tuo sielun pelastaminen, -
että nuo sydämen ajatukset Jeesus saisi verellänsä uudistaa -
ja puhdistaa ja totuudella tehdä vapaaksi.
Armo ja totuus. Totuus ja armo.
Käsi kädessä ne muuttavat ihmisen sisäistä elämää -
Jumalan tahtomaan suuntaan.
Entä sitten tämä hyvin arka aihe eli toisen ihmisen vietteleminen, -
alistaminen syntiä tekemään?
Ajattele sitä, mitä Jeesus sanoo Markuksen 9. luvussa: -
"Ja jos sinun kätesi viettelee sinua, hakkaa se poikki. -
Parempi on sinulle, että käsipuolena menet elämään sisälle, -
kuin että, molemmat kädet tallella, joudut helvettiin, -
sammumattomaan tuleen."
Siis tuo ikuinen ero Jumalasta siksi, -
että tulee oman lihallisen heikkoutensa viettelemäksi.
Hän jatkaa: "Ja jos sinun jalkasi viettelee sinua, hakkaa se poikki.
Parempi on sinulle, että jalka- puolena menet elämään sisälle, -
kuin että sinut, molemmat jalat tallella, heitetään helvettiin."
"Parempi on sinulle, että silmäpuolena menet sisälle -
Jumalan valtakuntaan, kuin että sinut, molemmat silmät tallella, -
heitetään helvettiin, jossa heidän matonsa ei kuole eikä tuli sammu."
Ystävä, ajatellaan sitä, mitä Jeesus opetti lapsista.
"Sallikaa lasten tulla minun tyköni, älkääkä estäkö heitä."
Jopa Jeesuksen opettamat ja Häntä lähellä olevat opetuslapset -
olivat samaa mieltä kuin monet aikuiset olivat ja ovat edelleen, -
että lasten läsnäolo hengellisessä tilaisuudessa häiritsee.
Sehän olisi elämän ääni, vaikka olisi lapsen häiriötäkin.
Perhekirkoissa monesti ajattelin, -
että tuo pieni epäjärjestys on siunattua.
Lapset kuulevat ja pelastuvat, tulevat uskoon -
ja hyvin alttiisti täyttyvät myös Pyhällä Hengellä.
Ajatellaan, mitä Jeesus sanoo näistä lapsista.
Markus 9: "Sillä joka ei ole meitä vastaan, se on meidän puolellamme.
Sillä joka antaa teille juodaksenne maljallisen vettä siinä nimessä, -
että te olette Kristuksen omia, totisesti minä sanon teille: -
se ei jää palkkaansa vaille.
Ja joka viettelee yhden näistä pienistä, jotka uskovat, -
sen olisi parempi, että myllynkivi olisi pantu hänen kaulaansa -
ja hänet olisi heitetty mereen."
Ystävä, tämän hetken maailman henki -
varastaa lapset.
Koululaitoksessa, harrastusmaailmoissa -
ja jopa uskovien perheiden lapset ilman Jeesuksen tuntemista, -
ilman Pyhän Hengen täyteyttä ovat eri maailmassa -
kuin uskovat vanhemmat.
Siksi lasten ja Jeesuksen välinen todellisuus -
on sitä, että me helposti syntiin lankeavat aikuiset -
otamme sellaisen yliotteen lasten maailmasta, -
että no, he kasvavat oman kasvunsa.
Jos he kuitenkin kasvavat irrallaan Jumalan Sanasta, -
niin kyllä tämän maailman henki opettaa lapset.
Siksi lasten pyhäkoulu ja kaikki se toiminta, -
mitä lasten sisimpään kylvetään...
Varmasti kristinuskon historiasta tiedät -
ne, jotka ovat lapsena tulleet uskoon -
tai koulussa oikein innostuneet uskontotunnista, -
kun siinä on vain hyviä asioita tulossa -
Jumalan rakkaudesta ja anteeksi- antamuksesta.
Siksi moni tykkää uskonto- aiheesta, -
jossa Raamattu ja Jeesus tulevat esiin.
Suomi on ainoita maita Euroopassa, -
joissa todella koulussa on vielä uskontoa.
Tosin siihen ovat sotkeutuneet demoniperäiset uskonnot mukaan.
Opetetaan nämäkin, jotka ovat epäjumalanpalvelusta.
Lapsen sydämeen kylvetty siemen kasvaa hedelmää.
Suurimmat lähetystyön sankarit ovat tehneet -
kymmenien vuosien runsaan lähetystyön vain sen perusteella, -
että he ovat lapsena löytäneet elävän yhteyden.
Käskysanojen rikkomukset -
johtavat siihen, että ihminen orjuuntuu syntiä tekemään.
Puhumaan pahaa toisista tai viettelemään toinen toistaan -
seksisynteihin, juopotteluun tms., jotka tuhoavat elämää.
Avioliittorakkaus on sinänsä Jumalan siunaus, -
mutta kaikki siihen viettelykseen -
ja väärään Jumalan Sanan vastaiseen seksielämään liittyvä on sitä, -
jossa silmät viettelevät, kädet viettelevät, -
sydän tulee vietellyksi tekemään huorin.
Siis tällaiset asiat tulevat iholle.
Ellei Jeesus saa verellänsä puhdistaa, ja ihminen tulla uskoon -
ja pelastetuksi, niin pahimmillaan käykin niin, -
että ihminen menee kadotukseen.
Raja on siis siinä, että on irrallaan Jeesuksesta, -
eikä ei ole saanut syntejään anteeksi eikä usko Jeesukseen.
Silloin hän on menossa kadotukseen, menossa helvettiin.
Se on ikuinen ero Jumalasta.
On merkillistä, että tämä ei ole pelottelua, -
vaan tämä on täysi totuus.
Tätä varten Jeesus tuli. Hän otti ristillä kantaaksensa -
syntisen ihmisen syntivelan, jota ihminen ei voi puhdistaa.
Moni ajattelee uskonkysymyksissä ennen uskoontuloa, -
että sen jälkeen ihminen menee vaikeisiin elämäntilanteisiin.
Ei voi kestää siinä puhtaudessa, vilpittömyydessä, -
vaan on jo pettynyt itseensä, ettei kuitenkaan voi puhtaana pysyä.
Kun ihminen menee tällaisille ajatuskuvioille, -
siinä tulisi olla uskovien kanssa yhteydessä.
Jumala antoi näet Pyhän Henkensä pyhittämään ihmistä, -
muistuttamaan, että Jeesuksen puhtaus, pyhyys ja vanhurskaus -
puetaan niiden ylle, jotka syntinsä tunnustavat ja tahtovat ne hyljätä.
Kilvoittelu on jokaisen uskovan kohdalla sellainen kilvoitus, -
että ilman Pyhää Henkeä ja Jeesuksen seuraamista -
kilvoittelun toteutumisessa olemme kaltevalla tiellä, jopa uskovatkin.
Se turvallisuus, jota Jeesus haluaa tuoda: älä puhu pahaa toisesta.
Siellä sanotaan: Älä sano väärää todistusta.
Tai sitten tuo ihmeellinen viettelys, -
että sisimmässä on halu miehenä tai naisena käyttää hyväksi -
toisen sukupuolen heikkoutta ja omaa heikkouttaan.
Sitä pidetään niin luonnollisena, että jo lapsesta lähtien -
yhteiskunta ruokkii lapsille tätä väärää ajatusmaailmaa.
Sitten se mahdollisuus, että ihminen tulee tehneeksi -
yhä syvemmälle meneviä sydämen tottumuksen jälkeen tulevia -
syntitottumuksia.
Hän joutuu yhä kauemmaksi ja pelkää kohdata Jumalan totuutta.
Totuus tekisi vapaaksi.
Markuksen evankeliumissa on aika erikoisia sanoja Jeesukselta lisää.
"Oikein Esaias on ennustanut teistä, ulkokullatuista, -
niinkuin kirjoitettu on: Tämä kansa kunnioittaa minua huulillaan, -
mutta heidän sydämensä on minusta kaukana; -
Sitten tulevat nuo sanat: "...mikä ihmisestä lähtee ulos, -
se saastuttaa ihmisen."
"...sydämestä lähtevät pahat ajatukset, haureudet, -
varkaudet, murhat, aviorikokset, ahneus, häijyys, petollisuus, -
irstaus, pahansuonti, jumalanpilkka, ylpeys, mielettömyys.
Kaikki tämä paha lähtee sisästä ulos ja saastuttaa ihmisen."
Ystävä, synti erottaa ihmisen Jumalasta, -
mutta Jeesuksen vastaanottaneelle on olemassa valtava armo.
Kun hän tunnustaa elämänsä syntejä, -
niin Jeesuksen puhtaus, pyhyys ja vanhurskaus -
puetaan hänen sisimpäänsä, hänen yllensä.
Hän on taivaskelpoinen uskossa Jeesukseen, -
kun Jeesus on ristillä sovittanut hänen syntinsä.
Eipä ihme, että Jeesus puhuu Puolustajasta, Pyhästä Hengestä.
Pyhä Henki osoittaa synnin, koska he eivät usko Jeesukseen.
Jumalalle kelpaava mielenlaatu ja elämä, vanhurskaus, -
koska Jeesus ristillä kantoi kaiken synnin.
Kuoleman voittaneena Hän nousi ylös kuolleista -
ja korotettiin kirkkauden valtaistuimelle taivaisiin.
Hän teki tuon vanhurskauden teon sinua ja minua varten valmiiksi.
Sitten Hän sanoo vielä, että Puolustaja paljastaa sen, -
että tämän maailman ruhtinas on jo tuomittu.
Sielunvihollinen ilakoi syntielämän runsaudessa -
ja viettelee ihmistä yhä syvemmälle eroon Jumalasta syntien kautta.
Kaikessa siinä Jeesus sanoo, -
että Puolustaja, Pyhä Henki osoittaa, -
että tämä viettelijä on jo tuomittu.
Ihminen on tarkoitettu elämään pelastettuna, -
Jeesuksen omana menemättä helvettiin, ikuiseen rangaistukseen.
Elämä jatkuu ikuisuudessa.
Siihen kutsutaan kaikkia Jeesuksen seuraajiksi.
Tekstitys: Tuula-Riitta Virrankare